TANTÁRGYLEÍRÁS ÉS HETI TEMATIKA
	Tantárgy neve: Kutatásalapú tudományos publikáció 1 
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere”: gyakorlati 60%

	A tanóra típusa: szeminárium
nyelve: magyar
Az adott ismeret átadásában alkalmazandó további módok, jellemzők: -

	A számonkérés módja: gyakorlati jegy
Az ismeretellenőrzésben alkalmazandó további (sajátos) módok: dolgozat

	A tantárgy tantervi helye (hányadik félév): 1

	Előtanulmányi feltételek: 

	Tantárgyleírás: az elsajátítandó ismeretanyag tömör, ugyanakkor informáló leírása:
Kurzus leírása

A kurzus célja, hogy a hallgatók átfogó ismereteket szerezzenek a kortárs tudományos publikálás és a műkritika hazai és nemzetközi gyakorlatáról, valamint a kapcsolódó módszertani követelményekről. A képzés központi eleme az íráskészség fejlesztése: gyakorlati feladatokon keresztül ismerkednek meg a tudományos szövegalkotás alapvető műfajaival, és megtanulják az elemző, kritikai és leíró szövegek közötti különbségeket.

A két szemeszter során a hallgatók fokozatosan megismerik a publikációs folyamat intézményi kereteit, a szövegek felépítését, valamint a forráshasználat és hivatkozás alapelveit. Az első félév végére képesek lesznek önállóan elkészíteni egy kisebb lélegzetű, kutatásalapú tudományos szöveget, és elsajátítják a szakszövegek olvasásának, feldolgozásának módszereit. A második félévben a megismert kutatási módszertanokra támaszkodva önálló kutatási tervet dolgoznak ki, valamint képesek lesznek egy nagyobb tanulmány koncepcióját megfogalmazni.

A kurzus során a hallgatók nemcsak a kutatásalapú publikáció alapjait sajátítják el, hanem képzőművészeti és művészetelméleti kérdésekben is önálló szakmai véleményt formálnak, amelyet tudományos és szélesebb közönség előtt is képesek világosan kifejezni.

Tanulási eredmények

Tudás: A hallgató átlátja a tudományos publikáció létrehozásának folyamatát, megismeri a különböző szövegtípusok (cikk, tanulmány, recenzió, absztrakt, alkalmazott szövegek) felépítését és intézményes kontextusát.

Képesség: A hallgató képes az alapvető tudományos műfajok felismerésére, a formai-tartalmi követelményekhez való alkalmazkodásra, valamint rövidebb tanulmányok, recenziók és absztraktok elkészítésére.

Attitűd: A hallgató nyitott a különböző szövegtípusok olvasására és értelmezésére, valamint érdeklődéssel fordul a tudományos és kritikai diskurzus felé.

Autonómia és felelősségvállalás: A hallgató képes önállóan szövegeket létrehozni, azok minőségéért és szakmai-etikai megfelelőségéért felelősséget vállalni. Írásait világosan és közérthetően, a tudományos diskurzus normáinak megfelelően fogalmazza meg.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kötelező irodalom:

A félév során közösen kiválasztott tanulmány (az 1. órán kerül meghatározásra).

Ajánlott irodalom:

Aczél, Richard (2004): Hogyan írjunk esszét? Osiris.

Becker, Howard S. (1998): Tricks of the Trade: How to Think about Your Research while You are Doing It. Chicago: The University of Chicago Press.

Becker, Howard S. (2007): Writing for Social Scientists: How to Start and Finish Your Thesis, Book, or Article. Chicago: The University of Chicago Press.

Blaskó Ágnes – Hamp Gábor (2007): Írás 1.0. Az ötlettől a jól strukturált szövegig. Typotex.

Booth, Wayne C. – Colomb, Gregory G. – Williams, Joseph M. (1995): The Craft of Research. Chicago: The University of Chicago Press.

Eco, Umberto (1991): Hogyan írjunk szakdolgozatot. Gondolat.

Gyurgyák János (2019): A tudományos írás alapjai. Útmutató szemináriumi és tudományos diákköri értekezést, szakdolgozatot és disszertációt íróknak. Osiris.

Körtvélyesi Zsolt (2018): Bevezetés a tudományos szöveg írásába. Szakdolgozatírók kézikönyve. ELTE Eötvös Kiadó.



	Féléves tematika hetekre lebontott rövid ismertetése
1. hét | szeptember 9.
ONBOARDING HÉT
2. hét | szeptember 16.
ONBOARDING HÉT
3. hét | szeptember 23.
ONBOARDING HÉT
4. hét | szeptember 30.
Bevezetés a tudományos publikáció világába
· Mi a tudományos publikáció? Hogyan születnek a tudományos szövegek?

· Intézményi keretek, folyóiratok, peer review rövid áttekintése.

· Feladat a következő órára: a közösen kijelölt szöveg elolvasása és rövid jegyzet készítése.

                   Leadási határidő: október 5. (19:00)
5. hét | október 7.
Tudományos szövegek felépítése – szakszöveg-olvasás és megértés
· Tudományos szövegek szerkezeti sajátosságai.

· Szakszöveg-olvasási stratégiák, jegyzetelési technikák.
6. hét | október 14. 
MŰVÉSZTELEP
7. hét | október 21.
Absztrakt írás gyakorlata
· Az absztrakt funkciója és szerkezete.

· Jó és rossz példák közös elemzése.

· Feladat a következő órára: a közösen olvasott szöveghez absztrakt írás a megbeszélt szempontok alapján, valamint a tanulótárs absztraktjához írásbeli javaslatok készítése.

· Leadási határidők:
· Absztrakt: november 2. (19:00)

· Javaslatok: november 3. (19:00)
8. hét | október 28. 
ŐSZI SZÜNET
9. hét | november 4.
Absztraktok átbeszélése és értékelése
Hallgatói absztraktok közös megbeszélése.
10. hét | november 11. 
Recenzió és kritikai írás
· A recenzió feladata és felépítése.

· Kritikai és leíró szövegek különbségei.

· Feladat a következő órára: a félévzáró szöveg témájának bemutatása 5–6 mondatban.

· Leadási határidő: november 9. (19:00)

· Félévzáró szöveg leadásának határideje: december 5. (19:00)
11. hét | november 18. 
A mesterséges intelligencia szerepe a tudományos világban
· AI-eszközök a tudományos publikációban.

· Lehetőségek, korlátok és etikai dilemmák.

· Félévzáró szöveg témáinak közös átbeszélése.

· Feladat a következő órára: 5 tételes bibliográfia készítése a félévzáró témához, valamint tanulótárs bibliográfiájának átnézése.

                   Leadási határidő: november 16. (19:00)
12. hét | november 25. 
Források használata és bibliográfia
· Forráskritika, hivatkozás és jegyzetelés szabályai.

· Bibliográfia-építés gyakorlata.

· Heti feladatok átbeszélése.

· Feladat a következő órára: saját témához kiegészített bibliográfia készítése AI-eszközök bevonásával, valamint tanulótárs bibliográfiájának átnézése.

                   Leadási határidő: november 20. (19:00)
13. hét | december 2.
Alkalmazott szövegek világa
· Pályázat, white paper, projektleírás rövid áttekintése.

· Példák közös elemzése.

· Feladat a következő órára: félévzáró szöveg végső leadása, valamint egy tanulótárs szövegének elolvasása és rövid véleményezése.

· Leadási határidők:
· Végső szöveg: december 5. (19:00)

· Véleményezés: december 8. (19:00)
14. hét | december 9. 
Recenziók és kritikák közös értékelése – félévzárás
· Félévzáró írások közös értékelése.

· Beszélgetés: hogyan épülhet tovább a második félév (kutatási terv, módszertanok).

Zárás: hallgatói visszajelzések, önértékelés.
II. félév során feldolgozandó témák

· Kutatásmódszertanok (kvalitatív, kvantitatív, művészeti kutatás sajátosságai)

· Kutatási terv készítése (téma kijelölése, forrásfeltárás, módszertani keret)

· Leíró műfajok gyakorlása (etnográfia, műleírás stb.) 

· Tudománykommunikációs műfajok (podcast, blog, hírlevél, Substack, közösségi média)

· Tanulmány koncepció felépítése (hogyan lesz a kutatási tervből publikálható szöveg)

· Tudományos vita és peer review szimuláció (egymás szövegeinek opponálása)

A kurzus során a legtöbb órához kapcsolódik írásbeli feladat, amelyet a hallgatóknak a megadott határidőig kell feltölteniük egy közös Google Classroom felületére.
Minden hallgató mellé kijelölünk egy tanulótársat, akivel kölcsönösen segítik egymás munkáját: a feladatokat nemcsak el kell készíteni, hanem a tanulótárs szövegeit is át kell olvasni és röviden kommentálni. Így a kurzus a közös tanulásra és a kritikai szövegolvasás gyakorlására is épül.

A félév során egy közösen kiválasztott tanulmány lesz a kiindulópont, amelynek elemzésén keresztül a hallgatók megtapasztalhatják a tudományos szövegekkel való munka különböző fázisait (jegyzetelés, absztraktírás, forráskezelés, kritika).



	Tantárgy felelőse: Dr. Mélyi József

	Tantárgy oktatásába bevont oktató(k) és elérhetősége(ik): 
Balázs Anna | balazsann@gmail.com

	A tantárgy tanításának időpontja/helyszíne: 
kedd 10:45-12:15, Nagyelőadó

	Tantárgykódja: KMM-SZIK01-24-C

	Felelős tanszéke: Képzőművészet-elmélet

	Képzési idő szemeszterekben: 1

	Tanórák száma összesen: 28

	Tanulmányi követelmények: 
· órai részvétel (maximum 3 hiányzás)

· órai feladatok teljesítése a megadott határidőre (lásd heti bontásban feladatok)

	Oktatási módszerek: előadás, szemináriumi beszélgetés, közös szövegolvasás, írásfeladatok, peer review


	Javasolt tanulási módszerek: rendszeres olvasás és jegyzetelés, aktív órai részvétel, feladatok határidőre történő elkészítése, tanulótárs feladatainak kommentálása

	A hallgató egyéni munkával megoldandó feladatainak száma: 6

	Felhasználható fontosabb technikai és egyéb segédeszközök: számítógép

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 10

